CELEX: 31991R3750
Language: el
Date: 1991-12-19 00:00:00
Title: Κανονισμός ( ΕΟΚ ) αριθ. 3750/91 της Επιτροπής της 19ης Δεκεμβρίου 1991 για την παράταση μέτρων εκ των υστέρων κοινοτικής επιτήρησης των εισαγωγών υποδημάτων καταγωγής τρίτων χωρών

Avis juridique important

|

31991R3750

Κανονισμός ( ΕΟΚ ) αριθ. 3750/91 της Επιτροπής της 19ης Δεκεμβρίου 1991 για την παράταση μέτρων εκ των υστέρων κοινοτικής επιτήρησης των εισαγωγών υποδημάτων καταγωγής τρίτων χωρών  

Επίσημη Εφημερίδα αριθ. L 352 της 21/12/1991 σ. 0062 - 0062

ΚΑΝΟΝΙΣΜΟΣ (ΕΟΚ) αριθ. 3750/91 ΤΗΣ ΕΠΙΤΡΟΠΗΣ  της 19ης Δεκεμβρίου 1991  για την παράταση μέτρων εκ των υστέρων κοινοτικής επιτήρησης των εισαγωγών υποδημάτων καταγωγής τρίτων χωρώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 2978/91 (2), και ιδίως το άρθρο 10 παράγραφος 1,  τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί του κοινού καθεστώτος εισαγωγών από χώρες κρατικού εμπορίου (3), όπως τροποποιήθηκε τελευταία από τον κανονισμό (ΕΟΚ) αριθ. 1243/86 (4), και τον κανονισμό (ΕΟΚ) αριθ. 1766/82  του Συμβουλίου της 30ής Ιουνίου 1982 περί κοινού καθεστώτος εισαγωγών από τη Λαϊκή Δημοκρατία της Κίνας (5), όπως τροποποιήθηκε τελευταία από τον κανονισμό (ΕΟΚ) αριθ. 1409/86 (6), και ιδίως το άρθρο 10 παράγραφος 1,  Μετά από διαβουλεύσεις στο πλαίσιο των επιτροπών που προβλέπονται στο άρθρο 5 των εν λόγω κανονισμών,  Εκτιμώντας ότι με την απόφαση 78/560/ΕΟΚ (7), όπως τροποποιήθηκε τελευταία από τον κανονισμό (ΕΟΚ) αριθ. 2854/79 (8), η Επιτροπή καθιέρωσε εκ των υστέρων έλεγχο των εισαγωγών στην Κοινότητα υποδημάτων, που αντιστοιχούν στους κωδικούς ΣΟ 6401 10 έως 6405  90- ότι με τον κανονισμό (ΕΟΚ) αριθ. 41/91 (9) της Επιτροπής, παρατάθηκε η περίοδος ισχύος αυτής της απόφασης μέχρι τις 31 Δεκεμβρίου 1991, και ότι ισχύουν οι λόγοι που οδήγησαν την Επιτροπή να θεσπίσει αυτό το μέτρο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 274/90, η ημερομηνία "31 Δεκεμβρίου 1991" αντικαθίσταται από την ημερομηνία "31 Δεκεμβρίου 1992".  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1991. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 35 της 9. 2. 1982, σ. 1. (2) ΕΕ αριθ. L 284 της 12. 10. 1991, σ. 1. (3) ΕΕ αριθ. L 195 της 5. 7. 1982, σ. 1. (4) ΕΕ αριθ. L 113 της 30. 4. 1986, σ. 1. (5) ΕΕ αριθ. L 195 της 5. 7. 1982, σ. 21. (6) ΕΕ αριθ. L 128 της 14. 5. 1986,  σ. 25. (7) ΕΕ αριθ. L 188 της 11. 7. 1978, σ. 28. (8) ΕΕ αριθ. L 323 της 19. 12. 1979, σ. 6. (9) ΕΕ αριθ. L 6 της 9. 1. 1991, σ. 9.